रधिया उस पास्सै इयां दिक्खै करदी ही जियां ओह् उत्थें कुसै दे औनें दी निहालप करै करदी ही। गल्ल बी ठीक ही। ओह् बज्जरी दी कड़ाही लेइयै परतोई मैं ही जे ओह्‌दी नजर फी उस गैलरी पर चली गेई ते ओह्‌दे नैनें च इयां चमक आई गेई जियां उसी जेह्‌दी निहालप ही ओह् कोई उत्थें आई गेआ हा। सच्चें गै कोई मर्द उत्थें आई खड़ोता दा हा. अज्ज एह् कोई, जियां थोड़ा चिरें आया हा। खबरै उसदी नींदर गै चिरें खुल्ली ही। ठंड जे ऐ। अपना जगन्नाथ बी ते अज्जकल बिंद चिरें गै जागदा ऐ।....